منال الشریف

منال الشریف (پیدائش 25 اپریل 1979ء) حقوق نسواں کے لیے کوشش کرنی والی ایک سعودی خاتون ہے۔ منال نے 2011ء میں سعودی عرب میں عورتوں کے ڈرائیونگ کرنے کے حق کے لیے کام کا آغاز کیا۔ وجیہ الحویدر جو پہلے ہی حقوق نسواں کے لیے کام کر رہی تھی اور کار چلانے کی وڈیو بنائی تھی، اس نے منال الشریف کی ڈرئیونگ کرتے ہوئے وڈیو بنائی اور یوٹیوب اور فیس بک پر پیش کی۔ 21 مئی 2011ء کو منال کو گرفتار کیا گیا اور 30 مئی کو ان شرائط پر ضمانت ہوئی کہ، منال الشریف ذرائع ابلاغ سے بات نہیں کرے گی، گاڑی نہیں چلائے گی اور دوبارہ پوچھ گچھ کے لیے بلایا گیا تو حاضر ہو گی۔

 تعلیم 
منال نے شاہ عبد العزیز یونیورسٹی سے بی ایس سی کی سند لی ہے، 2012ء تک، سعودی عرب کی قومی تیل کمپنی، سعودی آرامکو میں منال نے انفارمیشن سیکورٹی کنسلٹنٹ کے طور پر کام کیا۔ منال سعودی عرب کے روزنامہ الحیات میں بھی لکھتی رہی ہے، منال کی پہلی کتاب ڈرائیونگ کے لیے جرات: ایک سعودی عورت کی بیداری (Daring to Drive: a Saudi Woman's Awakening) سائمن اور شسٹرٹر نےDaring to Drive | Book by Manal al-Sharif | Official Publisher Page | Simon & Schuster جون 2017ء میں شائع کی۔ یہ کتاب جرمن، عربی، ترکی اور ڈنمارکی زبان میں دستیاب ہے۔

 ذاتی زندگی 
منال کے دو بچے ہیں، ایک بیٹا سعودی عرب میں دادی کے پاس ہوتا ہے اور دوسرا آسٹریلیا میں منال کے پاس، سعودی عرب والا بیٹا منال سے ملتا نہیں ہے۔ پہلی شادی سعودی عرب میں ہوئی جس سے 2005ء میں ایک بیٹا پیدا ہوا، لیکن یہ شادی طلاق پر ختم ہوئی، سعودی قانون کے مطابق بیٹا کو والد کی سرپرستی میں دے دیا گیا۔ طلاق کے بعد منال دبئی چلی گئی، وہاں اس نے اپنے بیٹے سے ملنے کے لیے اسے دبئی بلانا چاہا تو اس کے سابق شوہر نے ایسا کرنے سے انکار کر دیا، جس پر منال واپس سعودی عرب آئی اور عدالت سے رجوع کیا، جس پر عدالت نے دسویں صدی عیسوی کی ایک اسلامی قانون کا اطلاق کرتے ہوئے، جس میں طویل فاصلے کے سفر کو بچوں کے لیے خطر ناک قرار دیا گیا ہے، بچے کو دبئی کے سفر سے روک دیا۔

منال کی دوسری شادی سے ایک اور بیٹا 2014ء میں پیدا ہوا۔
 مزید دیکھیے 
 2011ء تا 2013ء سعودی عرب میں احتجاج

 حوالہ جات 

 بیرونی روابط 

 فیس بک صفحہ

 "A Saudi woman who dared to drive" (TEDGlobal 2013)

زمرہ:1979ء کی پیدائشیں
زمرہ:بقید حیات شخصیات
زمرہ:سعودی حامی حقوق نسواں
زمرہ:سعودی خواتین
زمرہ:سعودی زیر حراست اور قیدی شخصیات
زمرہ:سعودی عرب میں حقوق نسواں
زمرہ:فعالیت پسند برائے حقوق نسواں
زمرہ:ہاشمی شخصیات
زمرہ:جامعہ ملک عبد العزیز کے فضلا
زمرہ:سعودی مختلف الرائے شخصیات
زمرہ:سعودی فعالیت پسند برائے حقوق نسواں
زمرہ:انسانی حقوق کی خواتین فعالیت پسند
زمرہ:سعودی مصنفات
زمرہ:نسائیت پسند مسلمان
زمرہ:ایمنسٹی انٹرنیشنل کے مطابق ضمیر کے اسیر
زمرہ:اکیسویں صدی کے سعودی سیاست دان
زمرہ:بیسویں صدی کی سعودی شخصیات
زمرہ:اکیسویں صدی کی سعودی خواتین
زمرہ:عرب بہار
زمرہ:نسائیت پسند احتجاج
زمرہ:سعودی انسانی حقوق کی خواتین فعالیت پسند